ร้านนี้เปิดมาเกือบ 3 ปีค่ะ เราติดตามและอยากไปตั้งแต่แรกๆที่ร้านเปิด แต่ด้วยความค่อนข้างไกลจากบ้านมาก เลยไม่ได้ไปซักที จนเมื่ออาทิตย์ก่อนเห็นใน IG ว่าคุณเจ้าของร้านประกาศปิดหน้าร้านในวันที่ 28 มิถุนายนนี้ เสียดายมากค่ะ เลยต้องรีบไปก่อนที่ทางร้านจะปิดจริงๆ

ระยะทางจากสยามถามว่าไกลมั๊ยก็ไกลพอประมาณค่ะ แต่รู้สึกดีมากๆที่ได้ไปก่อนร้านจะปิด พอไปถึงด้านหน้าร้านที่เป็นกระจกใสมองเห็นเจ้ามูมินกับเพื่อนๆรอต้อนรัอยู่ด้านใน ก็ดึงดูดมากๆภายในเป็นตึกแถวขนาด 1 ห้อง ตกแต่งโทนสีขาว เฟอร์นิเจอร์ พวกโต๊ะเก้าเป็นเป็นไม้สีน้ำตาลให้ความรู้สึกอบอุ่น ต้องถอดรองเท้าด้านในร้าน 2 ข้างกำแพงร้านวางด้วยของกระจุกกระจิกจากญี่ปุ่นเป็นไปหมด ทั้งตุ๊กตา พวงกุญแจ มูมินบ้าง มารุโกะ อะตอมบอย ใครเป็นสาวกเจ้าคาแร็คเตอร์พวกนี้ต้องชอบเหมือนเราแน่ๆค่ะ

แต่วันที่เราไปถึง ทางร้านปิดให้บริการพวกขนมและเครื่องดื่มไปแล้ว เราเองก็เพิ่งทราบตอนที่ไปถึง ผิดหวังหน่อยๆค่ะ แต่ทางร้านก็อนุญาตให้ถ่ายรูปในร้านได้แบบเต็มที่ ทางร้านเปิดขายแต่ของจากญี่ปุ่นทั้งหลายค่ะ ซึ่งก็มีบ้าง แต่ไม่เยอะมาก เพราะก่อนหน้ามีการเซลไปบ้างแล้ว

ต้องบอกว่าใครที่อยากไปซื้อของน่ารักๆ หรือเก็บภาพกับเจ้าตุ๊กตา และความอบอุ่นภายในร้านก็ยังไปกันได้ก่อนที่หน้าร้านจะปิดภายในวันที่ 28 นี้ ก่อนที่เหลือแค่สตูดิโอถ่ายภาพด้านบนค่ะ

สามารถขับรถไปทางลาดพร้าววังหิน ซอย 8 ทางร้านอยู่ติดริมถนนค่ะ ต้องจอดรถที่ปากซอย 9 ที่จอดจะออกแนวเป็นพงหญ้า ดูน่ากลัวอยู่บ้างค่ะ แต่ก็จอดได้

KiMCHi WaSaBi
24/06/2017